1988R0700 — SL — 03.11.1997 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

▼M3

UREDBA KOMISIJE (EGS) št. 700/88

z dne 17. marca 1988

o podrobnih pravilih za uporabo režimov za uvoz nekaterih cvetličarskih proizvodov s poreklom s Cipra, iz Izraela, Jordanije, Maroka in z Zahodnega brega ter območja Gaze v Skupnost.

▼B







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 4088/87 z dne 21. decembra 1987 o določitvi pogojev za uporabo preferencialnih carin pri uvozu nekaterega cvetja s poreklom s Cipra, iz Izraela in Jordanije ( 1 ) in zlasti člena 5(1) Uredbe, ker Uredba (EGS) št. 4088/87 določa tarifne režime za naslednje štiri proizvode s poreklom s Cipra, iz Izraela in Jordanije: enocvetne nageljne (cvet), mnogocvetne nageljne (vejica s cvetovi), velecvetne in drobnocvetne vrtnice, in za vsakega od njih predvideva uporabo preferencialne carine, kadar se uvozna cena ujema z najnižjo ceno, določeno glede na cene proizvajalcev Skupnosti; ker je zaradi določanja podrobnih pravil za uporabo treba opredeliti vsak takšen proizvod in določiti način ugotavljanja cen proizvajalcev Skupnosti in uvoznih cen; ker je pri vrtnicah z ozirom na veliko število različnih sort, proizvedenih v Skupnosti, in na dejstvo, da se količina zelo spreminja od trga do trga in od ene sezone do druge, treba določiti cene proizvajalcev glede na povprečno ceno, ugotovljeno na podlagi zabeleženih cen za pilotne sorte, ki se razumejo kot najbolj reprezentativne v proizvodnji v Skupnosti; ker je večina rezanega cvetja, uvožena iz zgoraj navedenih držav, visoke kakovosti, ki v glavnem ustreza standardom Skupnosti, oblikovanim za proizvode prvega razreda; ker je zato treba pri določanju cen proizvajalcev upoštevati cene, ki veljajo za zadevne proizvode prvorazredne kakovosti; ker se morajo pri določanju cen proizvajalcev v skladu z drugim pododstavkom člena 3(2) Uredbe (EGS) št. 4088/87 odstopanja za 40 % ali več navzgor ali navzdol od povprečne cene, zabeležene na istem trgu v preteklih treh letih, razumeti kot prevelika nihanja in se ne smejo upoštevati; ker je pri določanju reprezentativnih trgov treba upoštevati trge proizvajalcev Skupnosti in uvozne trge Skupnosti, na katerih se izvede večina transakcij in kjer je na voljo večina cen, ki jih lahko upoštevamo; ker je treba zagotoviti, da države članice, ki jih to zadeva, seznanijo Komisijo z vsemi zahtevanimi informacijami za določanje zgoraj navedenih cen; ker so ukrepi, predvideni s to uredbo, v skladu z mnenjem Upravljalnega odbora za žive rastline, SPREJELA NASLEDNJO UREDBO:







▼M4

Člen 1

Za vsakega od štirih proizvodov (enocvetni (cvet) in mnogocvetni nageljni (vejica s cvetovi), velecvetne in drobnocvetne vrtnice) iz člena 1 Uredbe (EGS) št. 4088/87 države članice vsaka dva tedna z začetkom v ponedeljek izračunajo cene pridelovalcev v nacionalni valuti za 100 kosov, kar je povprečje, ponderirano s količino dnevnih tečajev, zabeleženih na vsakem reprezentativnem trgu pridelovalcev iz člena 2. Pri vrtnicah se uporabijo cene tistih pilotnih sort, ki so navedene v Prilogi.

Zabeležijo se dnevni tečaji za pridelke prvega kakovostnega razreda, določenega v skladu s členom 3 Uredbe Sveta (EGS) št. 234/68 ( 2 ), kode vseh dolžin skupaj. Razume se, da so v zabeleženih cenah vključeni stroški predstavitve.

Člen 1a

Za vsakega od štirih pridelkov (enocvetni (cvet) in mnogocvetni nageljni (vejica s cvetovi), velecvetne in drobnocvetne vrtnice) iz člena 1 Uredbe (EGS) št. 4088/97 in za vsako od porekel, Ciper, Izrael, Jordanija, Maroko in Zahodni breg ter območje Gaze, države članice vsakih štirinajst dni z začetkom v ponedeljek izračunajo uvozno ceno v nacionalni valuti za 100 kosov, kar je s količino ponderirano povprečje dnevnih tečajev, zabeleženih na stopnji uvoza na debelo, carina ni odšteta, na reprezentativnih uvoznih trgih iz člena 3.

Člen 1b

Na naslednji ponedeljek države članice pred 13. uro po elektronski pošti obvestijo Komisijo o ponderiranih cenah pridelovalcev in uvoznih cenah v nacionalnih valutah za 100 kosov in o celotnih količinah za zadnja dva tedna, za katere so bile zabeležene cene.

Na podlagi teh ponderiranih cen in celotnih količin Komisija takoj določi povprečne ponderirane cene pridelovalcev in uvozne cene Skupnosti v ekujih/100 kosov za vsako od štirih skupin cvetja, kakor je določeno v členih 1 in 1a.

Cene, ki jih sporočijo države članice, se preračunajo v ekuje s kmetijskim pretvorbenim količnikom, veljavnim na zadnji dan upoštevanega dvotedenskega obdobja.

▼M3

Člen 2

Reprezentativni trgi pridelovalcev iz člena 3(2) Uredbe (EGS) št. 4088/87 so:







— Nemčija: Neuss, — Francija: Hyères, Rungis, Région Val-de-Loire-Bretagne, — Španija: Barcelona, Murcia, — Italija: Pescia, San Remo, — Nizozemska.: Aalsmeer, Veiling Holland

Člen 3

Reprezentativni uvozni trgi iz člena 2 Uredbe (EGS) št. 4088/87 so:







— Nemčija: Köln, Neuss, Frankfurt-am-Main, Straelen, — Francija: Rungis, — Nizozemska: Aalsmeer, Veiling Holland, — Velika Britanija: Covent Garden.

Uvozni trgi, kjer se zabeležijo pomembna trgovanja z enim od teh pridelkov in z enim od teh porekel, se tudi razumejo kot reprezentativni.

▼M4

Člen 4

Če so podatki, ki jih sporočijo države članice v skladu s členom 1b, nepopolni ali niso na voljo na dan, določen v tem členu, Komisija izračuna povprečja Skupnosti na podlagi nazadnje določenih cen.

Če je predvideni dan sporočanja državni praznik, države članice pošljejo sporočilo prvi naslednji delovni dan.

▼M4 —————

▼B

Člen 7

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

▼M3









PRILOGA

PILOTNE SORTE







Velecvetne vrtnice Nemčija: First Red, Papillon, Konfetti Francija: Royal Red, First Red, Anna, Noblesse, Greta, Vivaldi, Texas Španija: Dallas Italija: Dallas, Anna, Texas Nizozemska: First Red, Prophyta, Madelon, Red Velvet, Bianca







Drobnocvetne vrtnice Nemčija: Jazz, Frisco Francija: Mercedes, Lambada, Candia Španija: Mercedes, Golden Times Italija: Mercedes, Monella Nizozemska: Frisco, Escimo, Lambada, Kiss, Gabrielle, Sacha